**Biachlár don bhricfeasta**

1. Tá tú ag fanacht in Óstán na Coiribe thar oíche. Caithfidh tú do bhricfeasta a ordú. Sula n-ordaíonn tú do bhricfeasta déan iarracht na focail Ghaeilge ar chlé a mheaitseáil leis na focail Bhéarla ar dheis anseo thíos:
2. ispíní **a.** scone
3. bagún **b.** fruit salad
4. trátaí **c.** porridge
5. tósta **d.** bacon
6. sailéad torthaí **e.** black pudding
7. arán baile donn **f.** pastry
8. putóg dhubh **g.** tomatoes
9. gránach bricfeasta **h.** toast
10. pastae **i.** homemade brown bread
11. scóna **j.** sausages
12. putóg bhán **k.** breakfast cereal
13. leite **l.** white pudding

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
|  |  |  |  |  |  |  |  |  |  |  |  |

1. Líon isteach an cárta seo chun do bhricfeasta a ordú.

**Óstán na Coiribe,**

**Gaillimh.**

A aoi dhíl,

Líon an bhileog seo chun do bhricfeasta a ordú, le do thoil. Tá liosta thíos de na rudaí atá ar fáil.

Le meas,

An Bainisteoir.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Seomra:** 142 **Dáta:** \_\_\_\_\_\_\_\_\_\_\_\_\_\_\_

**Réamhchúrsa:** \_\_\_\_\_\_\_\_\_\_\_\_\_\_\_\_\_ **Príomhchúrsa:** \_\_\_\_\_\_\_\_\_\_\_\_\_\_\_\_

**Cineál aráin:** \_\_\_\_\_\_\_\_\_\_\_\_\_\_\_\_\_\_

**Deoch fuar:** \_\_\_\_\_\_\_\_\_\_\_\_\_\_\_\_\_\_\_  **Deoch te:** \_\_\_\_\_\_\_\_\_\_\_\_\_\_\_\_\_\_\_

Uisce mianra nó sú oráiste nó bainne. Tae, tae luibhe nó caife.

Réamhchúrsa: Sailéad torthaí, cáis, pastae, leite, arán baile donn nó tósta bán.

Príomhchúrsa: Bricfeasta Eorpach nó Bricfeasta Éireannach

**Biachlár don bhricfeasta**

**Éireannach nó Eorpach? (A)**

Cén cineál bia a fhaightear i mbricfeasta Éireannach agus bricfeasta Eorpach? Scríobh amach trí bhiachlár don bhricfeasta anseo thíos ag baint úsáide as an bhfoclóir thuasluaite. Ansin, léigh amach do bhiachláir do do pháirtnéir agus beidh air biachlár Éireannach nó biachlár Eorpach a aithint.

Biachlár 2

Biachlár 1

Biachlár 3

**……………………………………….….**![MC900014896[1]]()**…………………………………………**

**Biachlár don bhricfeasta**

**Éireannach nó Eorpach? (B)**

Cén cineál bia a fhaightear i mbricfeasta Éireannach agus bricfeasta Eorpach? Scríobh amach trí bhiachlár don bhricfeasta anseo thíos ag baint úsáide as an bhfoclóir thuasluaite. Ansin, léigh amach do bhiachláir do do pháirtnéir agus beidh air biachlár Éireannach nó biachlár Eorpach a aithint.

Biachlár 2

Biachlár 1

Biachlár 3

**Treoracha don mhúinteoir**

**Biachlár don bhricfeasta Scríbhneoireacht**

**Le múineadh**

Cineálacha éagsúla bia, dí agus cúrsaí a ainmniú.

**Moltaí**

1. Tabhair cóip den bhileog **Biachlár don bhricfeasta** do gach duine sa rang.

* Mínigh na treoracha ag barr na bileoige do na foghlaimeoirí. Abair leo go bhfuil siad ag fanacht in óstán thar oíche agus go bhfuil leathanach leis an mbiachlár don bhricfeasta sa seomra leapa rompu. Caithfidh gach duine an t-ordú atá acu don bhricfeasta a scríobh amach.
* Sula scríobhann siad an t-ordú amach iarr ar na foghlaimeoirí breathnú ar an bhfoclóir i gcuid **A**. Caithfidh siad na focail Ghaeilge ar chlé a mheaitseáil leis na focail Bhéarla ar dheis.
* Ceartaigh an ghníomhaíocht trí iarraidh ar fhoghlaimeoirí éagsúla na freagraí cearta a thabhairt duit agus ansin na focail a chur in abairtí cosúil le *Ithim leite* nó *Ní ithim putóg bhán*.
* Ansin, iarr orthu tabhairt faoi cheist **B**, an cárta a líonadh isteach.
* Siúil timpeall an ranga fad is atá siad i mbun na gníomhaíochta. Cuir ceisteanna difriúla ar fhoghlaimeoirí éagsúla de réir mar a théann tú timpeall ag baint úsáide as an bhfoclóir nua: *An maith leat bagún?* nó *An itheann tú ispíní?*
* Nuair a bheidh an cárta líonta isteach acu roinn an rang i mbeirteanna. Iarr orthu ordú an duine eile a bhailiú. Dean cleachtadh le foghlaimeoir amháin:

Múinteoir: Cad ba mhaith leat don bhricfeasta?

Foghlaimeoir: Ba mhaith liom sailéad torthaí agus bricfeasta Éireannach, gloine sú oráiste agus cupán tae le do thoil.

* Téigh timpeall an ranga fad is atá siad i mbun na gníomhaíochta ag éisteacht leo. Ceartaigh aon bhotúin a thugann tú faoi deara, go háirithe ó thaobh struchtúir na teanga de agus ó thaobh foghraíochta de.

* Nuair a bheidh an tasc curtha i gcrích acu iarr ar bheirteanna éagsúla ordú a bpáirtnéirí a léamh amach.
* Fág an rang i mbeirteanna agus tabhair cóip den bhileog **Biachlár don bhricfeasta - Éireannach nó Eorpach? (A)** d’fhoghlaimeoir amháin agus tabhair cóip den bhileog **Biachlár don bhricfeasta - Éireannach nó Eorpach? (A)** don fhoghlaimeoir eile i ngach grúpa.
* Mínigh na treoracha ag barr na bileoige do na foghlaimeoirí. Scríobhfaidh siad amach trí bhiachlár don bhricfeasta ag baint úsáide as an bhfoclóir atá luaite ar an mbileog **Biachlár don bhricfeasta**.
* Caithfidh tréithe *Bricfeasta Éireannach* **nó** tréithe *Bricfeasta Eorpach* a bheith soiléir i ngach ceann. Ansin, léifidh Duine A a bhiachláir amach do Dhuine B agus beidh ar Dhuine B *biachlár Éireannach* nó *biachlár Eorpach* a rá bunaithe ar an gcineál bia a luann Duine A. Ansin, léifidh Duine B a bhiachláir amach do Dhuine A agus beidh ar Dhuine A biachlár Éireannach nó biachlár Eorpach a rá bunaithe ar an gcineál bia a luann Duine B.
* Téigh timpeall an ranga ag cabhrú leis na foghlaimeoirí más gá. Éist leo agus iad i mbun cainte agus ceartaigh aon bhotún foghraíochta a thugann tú faoi deara.
* Ceartaigh an ghníomhaíocht trí iarraidh ar fhoghlaimeoirí éagsúla a mbiachláir a léamh amach agus beidh ort *bricfeasta Éireannach* nó *bricfeasta Eorpach* a rá.

Moltar na gníomhaíochtaí seo a nascadh leis an mbileog **Ag ordú béile (Éisteacht).**

**Freagraí**

**Biachlár don bhricfeasta**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| j | d | g | h | b | i | e | k | f | a | l | c |